Hlina, Alojz, poslanec NR SR (2015-03-18):
Ďakujem veľmi pekne. Vážený pán predsedajúci, vážené kolegyne, kolegovia, o ÚPN sme sa už nie raz, nie dvakrát rozprávali, keď tu bola aj správa. Sledujem činnosť ÚPN, sledujem trošku ten spor, čo tam medzi sebou majú. Ktorí si pamätáte, ktorí nie, rozprávali sme tu o tom, že tu bolo také odkladisko za veľmi dobré odmeny. Podarilo sa naveľa, naveľa, že sa tie odmeny znížili o polovicu, čo je vcelku primerané. Teraz som aj nepriamo aj vyzvaný, aj poprosený, aby som na niektoré skutočnosti upozornil. Dovoľte mi teda na niektoré skutočnosti upozorniť. Ja nenominujem teda nikoho, ale keby som mal a keby som sa, tak by som možno aj našiel. V zmysle tej filozofie, že keď už nič iné, tak nech tam je niekto, kto si to zaslúži. Dobre? Keď už by žiaden iný parameter nenašli, tak skúsme aspoň taký, že ten chlap, ten človek si to zaslúži, bolo mu ublížené, trpel. Ja som bol dvakrát na odovzdávaní Cien Pamäti národa a videl som tie osudy, keď rozprávali. Verte, sú takí ľudia. Ja viem, že väčšine z vás bolo, neni režim, v ktorom by ste neprežili, ale sú ľudia, ktorí naozaj v tom minulom režime trpeli a boli aj existenčne a nič sa nezmenilo ani po novembri pre nich a možno by to bolo také malé zadosťučinenie aj pre niektorých, že by sme im aspoň takto trošku pomohli. Lebo povedzme si pravdu. Od člena dozornej rady sa nič v zásade valné neočakáva, hej. Ten človek možno raz alebo dvakrát, no nech trikrát za rok niekam príde, niečo posúdi, odsúdi (povedané so smiechom), dosúdi a dostane 850 eur mesačne, čo sú povedzme si, že vcelku slušné peniaze. Naozaj by som apeloval na to, nech si to aspoň zaslúži. Preto ma prekvapilo, naozaj a teraz som si to zbežne pozeral, preto ma prekvapila nominácia SMER-u. Ja nebudem meno tej pani hovoriť, nepovažujem to za vcelku korektné, ale poviem fakty, ktoré sú s osobou, ktorú nominujete vy ako SMER, spojené. Prosím vás pekne, ak tá žena robila na tom ÚPN roky rokúce, ak tá žena mala dvakrát tú v zmysle Zákonníka práce o nedodržaní, porušenie pracovnej disciplíny, dvakrát mala to nariadenie, ak útek z ÚPN do dôchodku, ona je už na dôchodku, hej, bol len kvôli tomu, aby neprišlo tretie, lebo ktorí poznáte, ktorí nie, zákonník, keď už máte tretie upozornenie, tak môžete rozviazať pracovný pomer. To je jeden fakt, ktorý stojí za zamyslenie. Dobre? Už nehovorím o tom a taký ten nepotizmus je v nás. Kolegovia, vy o tom viete svoje, však, niektorí. To, že ja tam, tak aj môj otec, moja dcéra, neviem čo. A mne sa nepáči napríklad to, že niekto niekde robí, a jej dcéra, a tiež sa zistí, teda že ona je tiež zrovna najvhodnejšia ísť tam robiť. No ja viem, že niekde to tak funguje. Ale či ÚPN? Ja viem, že niekde sú také organizmy, kde to sa tomu nikto nečuduje, ale povedzme si, aj ÚPN? Aj Ústav pamäti národa má byť postavený na báze ja tebe, ty mne a moja dcéra, moja nevesta? Podľa mňa nájdeme na Slovensku čistý osud. Možno zrkadlo nenájdeme, ťažko, ale nájdeme o niečo, by som povedal, spôsobilejšieho kandidáta, s ktorým by sa ako nejaký tieň neťahal a niektoré skutočnosti. Prosím vás, smeráci, nemáte niekoho, s kým sa nespájajú okolnosti typu, že dvakrát porušil pracovnú disciplínu, pri treťom radšej odišiel do dôchodku? Nemáte? To, že je proste, je tam v skutočnosti, ja už to všetko ani neviem, však si to pozrite. Dobre? Už ani nechcem hovoriť o tom, lebo ja si do vlastného hniezda, vykonávala nejakú funkciu na ÚPN, nemala vysokú školu, pritom to bol kvalifikačný predpoklad, vykonávať. Ja viem, že máme všetci svoj svet a v ňom si žijeme a máme pocit, že to tak je. Ale to ÚPN by som prípadne nechal, nechal tak. A to jedno miesto tej dozornej rady, tých 850 eur, čo je pre nás, pre niektorých z vás to nie je peniaz, hej, o to ani nezakopnete. Ale verte, že sa tu nájde človek, ktorý trpel, a pomôžte mu aspoň tak, že tých šesť rokov, tých šesť rokov tých 850 eur mu pomôže. Ja si nemyslím, že vaša kandidátka, s ktorou sú spájané okolnosti, ktoré som čiastočne naznačil, je hodná toho, prosím vás. Ja už, tak ste personálne deficitne v tom, tak ste personálne deficitne v tom, že musíte obsadzovať funkcie, to už nieže svojimi straníkmi, že deťmi našich detí alebo našich pokrvne, to nerobte už naozaj. Aspoň to ÚPN nechajte, prípadne človeka, dajte tam človeka, s ktorým nejde hneď za ním ako tieň nejaké pochybnosti. Ďakujem.